《燕》
清代·傅眉

春风吹断紫蒲茸，衔入卢家画阁中。只许游丝飞院落，不容柳絮近帘栊。

奈何蛱蝶弹轻粉，忽略桃花扑老红。收拾香泥劳苦罢，镜台偷照玉蟠龙。

作者简介：（1627—1683）清山西阳曲人，字寿髦，一字须男，又字竹岭，别号麋道人。傅山子。七岁能作小诗。工书画。常随父共挽车卖药于四方，抵逆旅则点灯诵读受经。所至辄考察风土人情，山川厄塞。喜读兵书，习武技。又通佛典。有《我诗集》。